stanford-oval/wikipedia huggingface dataset:
เกมล่าเกม

| เกมล่าเกม |
| --- | --- |
โปสเตอร์ภาพยนตร์
กำกับ: แกรี รอสส์
บทภาพยนตร์:   แกรี รอสส์  ซูซาน คอลลินส์  บิลลี่ เรย์ 
สร้างจาก: เกมล่าชีวิต โดย ซูซาน คอลลินส์
อำนวยการสร้าง:   นีน่า เจค็อบสัน  จอน คีลิค 
นักแสดงนำ:   เจนนิเฟอร์ ลอว์เรนซ์  จอช ฮัทเชอร์สัน  เลียม เฮมส์เวิร์ท  วู้ดดี้ ฮาร์เรลสัน  เอลิซาเบธ แบงส์  เลนนี่ แครวิตซ์  สแตนลี่ ทุซซี่  โดนัลด์ ซัทเธอร์แลนด์ 
กำกับภาพ: ทอม สเทิร์น
ตัดต่อ:   สตีเฟ่น มีริโอโรน  จูเลียต เวลฟลิง 
ดนตรีประกอบ: เจมส์ นิวตัน โฮเวิร์ด
บริษัทผู้สร้าง: ไลออนส์เกท คัลเลอร์ฟอร์ซ 
ผู้จัดจำหน่าย: ไลออนส์เกท
วันฉาย: 21 มีนาคม ค.ศ. 2012 (เบลเยียม, ฝรั่งเศส, เนเธอร์แลนด์, ฟิลิปปินส์) 23 มีนาคม ค.ศ. 2012 (สหรัฐอเมริกา, สหราชอาณาจักร)
ความยาว: 142 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: 78 ล้านดอลลาร์สหรัฐ
ทำเงิน: 364,933,000 ดอลลาร์สหรัฐ
เกมล่าเกม (อังกฤษ: The Hunger Games) เป็นภาพยนตร์อเมริกัน ค.ศ. 2012 แนวแอ็คชั่นดราม่ารูปแบบนิยายวิทยาศาสตร์ว่าด้วยเรื่องราวอันโหดร้าย กำกับโดย แกรี รอสส์ ซึ่งอิงจากนิยายเนื้อเรื่องเดียวกัน ที่เขียนขึ้นโดย ซูซาน คอลลินส์ นำแสดงโดย เจนนิเฟอร์ ลอว์เรนซ์, จอช ฮัทเชอร์สัน, เลียม เฮมส์เวิร์ท, วู้ดดี้ ฮาร์เรลสัน และ เอลิซาเบธ แบงส์ ภาพยนตร์ชุดนี้ได้รับการเปิดตัว ณ วันที่ 21 มีนาคม ค.ศ. 2012 ในประเทศฝรั่งเศสรวมถึงประเทศอื่นๆ และในระดับสากล ณ วันที่ 23 มีนาคม ค.ศ. 2012  โดยจัดฉายทั้งในโรงภาพยนตร์ทั่วไปรวมถึงโรงภาพยนตร์ดิจิทัลไอแมกซ์ ภาพยนตร์ชุดนี้ทำสถิติบ็อกซ์ออฟฟิศอันดับสามในช่วงสุดสัปดาห์เปิดตัวนับตั้งแต่ภาพยนตร์ทุกเรื่องที่เคยมีมา (155 ล้านดอลลาร์สหรัฐ) ในสหรัฐอเมริกาถัดจาก แบทแมน อัศวินรัตติกาล (158 ล้านดอลลาร์สหรัฐ) และ แฮร์รี่ พอตเตอร์กับเครื่องรางยมทูต ภาค 2 (169 ล้านดอลลาร์สหรัฐ) รวมถึงเป็นภาพยนตร์ที่มิใช่ภาคต่อที่ประสบความสำเร็จสูงสุด ภาพยนตร์ชุดนี้ได้รับการตอบรับที่ดีจากนักวิจารณ์ ซึ่งได้ยกย่องการแสดงของลอว์เรนซ์รวมถึงรูปแบบกับถ้อยคำที่ใช้
นักแสดงนำ

เจนนิเฟอร์ ลอว์เรนซ์ รับบทเป็น แคตนิส เอฟเวอร์ดีน
จอช ฮัทเชอร์สัน รับบทเป็น พีต้า เมลลาร์ก
เลียม เฮมส์เวิร์ท รับบทเป็น เกล ฮอว์ธอร์น
วู้ดดี้ ฮาร์เรลสัน รับบทเป็น เฮย์มิช อาเบอร์นาธี
เอลิซาเบธ แบงส์ รับบทเป็น เอฟฟี่ ทรินเกต
เลนนี่ แครวิตซ์ รับบทเป็น ซินน่า
สแตนลี่ ทุซซี่ รับบทเป็น ซีซาร์ ฟลิกเคอร์แมน
โดนัลด์ ซัทเธอร์แลนด์ รับบทเป็น ประธานาธิบดีคอริโอลานุส สโนว์
เวส เบนท์ลีย์ รับบทเป็น เซเนก้า เครน
โทบี้ โจนส์ รับบทเป็น เคลาดิอุส เทมเปิลสมิธ
อเล็กซานเดอร์ ลุดวิก รับบทเป็น คาโต้
อแมนด์ล่า สเตนเบิร์ก รับบทเป็น รูว์
อิซาเบล เฟอร์แมน รับบทเป็น โคลฟ
แจ๊ค เควด รับบทเป็น มาร์เวล
เรเว่น แรมบิน รับบทเป็น กลิมเมอร์
ดาโย โอเคนนิยิ รับบทเป็น เทรช
แจ็คเคอรีน อีเมอร์สัน รับบทเป็น หน้าจิ้งจอก
พอลล่า มัลคอมสัน รับบทเป็น คุณนายเอฟเวอร์ดีน
วิลโลว์ ชิลด์ รับบทเป็น พริมโรส เอฟเวอร์ดีน
การสร้าง > การถ่ายทำภาพยนตร์

แกรี รอสส์ กลายมาเป็นผู้กำกับในเดือนพฤศจิกายน ค.ศ. 2010  บริษัทประกันภัยกองทุนไฟเยอร์แมนได้ประกันการผลิต แต่เป็นส่วนหนึ่งของกระบวนการที่มีการวิเคราะห์ความเสี่ยงถึงอันตรายโดยละเอียดหลายประการ อาทิ จากลูกธนู, ไม้เลื้อยพิษ, หมี, ฝูงผึ้ง และการไล่ล่าข้ามห้วงน้ำอย่างรวดเร็ว
ลอว์เรนซ์ได้ย้อมผมของเธอเป็นสีดำ เธอยังเข้ารับการฝึกอบรมเพื่อให้ได้รูปร่างที่เข้ากับบทบาท อาทิ การยิงธนู, การปีนก้อนหินและต้นไม้, การต่อสู้, การวิ่ง, ปาร์กัว และโยคะ รวมทั้งได้เกิดอุบัติเหตุในวันสุดท้ายของสัปดาห์ที่หกจากการฝึกหัดของเธอ ซึ่งเธอได้วิ่งชนกำแพงขณะที่เธอวิ่งอย่างรวดเร็วเต็มที่ แต่ไม่ได้บาดเจ็บสาหัสแต่อย่างใด นักแสดงคนอื่นที่ทำการย้อมผม ประกอบด้วย จอช ฮัทเชอร์สัน ในบทของ พีตา และ เลียม เฮมส์เวิร์ท ในบทของ เกล ไลออนส์เกทยังได้ทำการจ้างนักยิงธนูเจ้าของเหรียญทองแดงโอลิมปิกอย่าง คาทูนา ลอริก มาสอนถึงวิธีการยิงธนูให้แก่ลอว์เรนซ์ด้วยเช่นกัน
การตอบรับ > ปฏิกิริยาการตอบรับ

เกมล่าเกม ได้รับการสรรเสริญจากนักวิจารณ์ในเวทีสากล โดยอิงจาก 226 ความคิดเห็นที่รวบรวมจากเว็บไซต์รอทเทนโตเมโต้ ภาพยนตร์ชุดนี้ได้รับการจัดระดับที่ 85% ซึ่งอยู่ในเกณฑ์ "รับรองความสด" และได้ค่าเฉลี่ยที่ 7.3/10 คะแนน ภาพยนตร์ชุดนี้ได้รับคะแนนที่ค่า 80% จากนักวิจารณ์ชั้นนำ ฉันทามติของเว็บไซต์ดังกล่าวระบุว่า "น่าตื่นเต้นและแสดงได้ดีเยี่ยม เกมล่าเกม สามารถเข้าถึงความรุนแรง, อารมณ์ดิบ รวมถึงขอบเขตการทะเยอทะยานที่มีอยู่ในนิยายต้นฉบับได้เป็นอย่างมาก" เว็บไซต์เมต้าคริทิคส์ ให้คะแนนภาพยนตร์ดังกล่าวที่ 67 คะแนนจากคะแนนเต็ม 100 และมีการบอกถึงการตอบรับโดยทั่วไปในเกณฑ์ที่ดี โดยอิงจาก 44 ความคิดเห็นของนักวิจารณ์
การตอบรับ > บ็อกซ์ออฟฟิศ

ณ วันที่ 22 กุมภาพันธ์ ค.ศ. 2012 เกมล่าเกม ได้ทำลายสถิติยอดบัตรเข้าชมผ่านทางแฟนแดงโก ทำลายสถิติ แวมไพร์ ทไวไลท์ 3 อีคลิปส์ ที่ได้ทำไว้ในช่วงก่อนหน้าเมื่อวันที่ 14 พฤษภาคม ค.ศ. 2010 โดยยอดจำหน่ายได้รับการรายงานว่าอยู่ที่ 83 เปอร์เซ็นต์ของยอดรวมตลอดวัน
การตอบรับ > โฮมมีเดีย

ภาพยนตร์ได้รับการเปิดตัวในทวีปอเมริกาเหนือและเนเธอร์แลนด์ในรูปแบบดีวีดีและบลูเรย์ ณ วันที่ 18 สิงหาคม ค.ศ. 2012 และในยุโรป ณ วันที่ 3 กันยายน ค.ศ. 2012 และแถมเบื้องหลัง 'ภาพยนตร์ที่คนทั้งโลกเฝ้ารอคอย: การสร้างเกมล่าเกม', ฟีเจอร์ที่หลากหลาย, วิดีโอประชาสัมพันธ์, การพูดคุยกับผู้กำกับ แกรี รอสส์ และ เอลวิส มิชเชล กับความสำเร็จในการทำการตลาด
ในสุดสัปดาห์แรกของการจัดจำหน่าย ไลออนส์เกตได้รายงานว่ามีการจำหน่ายดีวีดีและบลูเรย์ไปแล้ว 3.8 ล้านชุด โดยมากกว่าหนึ่งในสามอยู่ในรูปแบบของบลูเรย์ สามสัปดาห์ภายหลังจากการเปิดตัวภาพยนตร์ในรูปแบบโฮมมีเดียในสหรัฐฯ ได้มีการจำหน่ายในรูปแบบดีวีดีไปแล้ว 5 ล้านชุด และในรูปแบบบลูเรย์อีก 3.7 ล้านชุด
ภาคต่อ

ในวันที่ 8 สิงหาคม ค.ศ. 2011 ในช่วงที่การถ่ายทำยังคงดำเนินอยู่ ทางไลออนส์เกทได้ประกาศว่า ภาพยนตร์ดัดแปลงจากนิยายภาคสองในไตรภาคของ เดอะฮังเกอร์เกมส์ ที่มีชื่อว่า ปีกแห่งไฟ มีกำหนดเปิดตัว ณ วันที่ 22 พฤศจิกายน ค.ศ. 2013
เดอะฮังเกอร์เกมส์แอดเวนเจอร์

เกมโซเชียลเน็ตเวิร์คในชื่อชุด เดอะฮังเกอร์เกมส์แอดเวนเจอร์ ได้รับการเปิดตัวผ่านทางเฟซบุ๊กในช่วงเดียวกันกับการเปิดตัวภาพยนตร์ชุดนี้ ซึ่งเป็นวิดีโอเกมเล่นตามบทบาทที่พัฒนาขึ้นโดยไลออนส์เกท ที่ได้ร่วมมือกับฟังแทคติกซ์
แหล่งข้อมูลอื่น

Hunger Games เกมล่าเกม ที่รอตเทนโทเมโทส์
The Hunger Games ที่บ็อกซ์ออฟฟิศโมโจ
The Hunger Games เก็บถาวร 2021-04-30 ที่ เวย์แบ็กแมชชีน at The Numbers
The Hunger Games เก็บถาวร 2013-07-26 ที่ เวย์แบ็กแมชชีน at MThai Movie
The Hunger Games ที่อินเทอร์เน็ตมูวีเดตาเบส
The Hunger Games ที่ออลมูวี
เว็บไซต์ทางการ
เกมล่าเกม ที่เมทาคริติก
The Hunger Games ที่สยามโซน
| ด ค กเกมล่าชีวิต โดย ซูซาน คอลลินส์ |
| --- | --- |
นวนิยายชุด:  เกมล่าชีวิต (2008)  ปีกแห่งไฟ (2009)  ม็อกกิ้งเจย์ (2010)  ลำนำแห่งนกร้องเพลงและอสรพิษ (2020)  ซันไรส์ออนเดอะรีปปิง (2025) 
ภาพยนตร์ชุด:  เกมล่าเกม (2012)  แคชชิ่งไฟเออร์ (2013)  ม็อกกิ้งเจย์ พาร์ท 1 (2014)  พาร์ท 2 (2015)  ปฐมบทเกมล่าเกม (2023)  ซันไรส์ออนเดอะรีปปิง (2026)  รางวัล 
ตัวละคร:  แคตนิส เอฟเวอร์ดีน  พีต้า เมลลาร์ก  เกล ฮอว์ธอร์น  คอริโอเลนัส สโนว์ 
เพลง:  เดอะฮังเกอร์เกมส์ เพลงประกอบ "เซฟแอนด์ซาวด์"  "อายส์โอเพน"  ดนตรีประกอบ  แคชชิ่งไฟเออร์ เพลงประกอบ "แอตลาส"  "อีลาสติกฮาร์ต"  "วีรีเมน"  "ฮูวีอาร์"  "เอเวอรีบอดีวอนส์ทูรูลเดอะเวิลด์"  ดนตรีประกอบ  ม็อกกิ้งเจย์ พาร์ท 1 เพลงประกอบ "เมลต์ดาวน์"  "ออลล์มายเลิฟ"  "เยลโลว์ฟลิกเกอร์บีต"  "เดอะแฮงกิงทรี"  ดนตรีประกอบ  ม็อกกิ้งเจย์ พาร์ท 2 ดนตรีประกอบ  ปฐมบทเกมล่าเกม เพลงประกอบ "แคนต์แคตช์มีนาว"  ดนตรีประกอบ 
 หมวดหมู่
เห็ดขอนขาว

เห็ดขอนขาว (ชื่อวิทยาศาสตร์ : Lentinus squarrosulas Mont. ,ชื่อสามัญ : เห็ดขอนขาว ,ชื่ออื่น : เห็ดมันมะม่วง เห็ดมัน)ลักษณะโดยทั่วไปของเห็ดขอนขาวและเห็ดขอนดำโดยทั่วไปแล้วลักษณะก้านจะชูออกมา และหมวกเห็ดจะมีรอยปุ๋มตรงกลางเล็กน้อย โดยที่ขนาดของหมวกเห็ดจะไม่ใหญ่มากและถ้าหากสีของเห็ดเป็นสีขาวทั้งต้นจะถูกเรียกว่าเห็ดขอนขาวแต่ถ้าที่หมวกเห็ดออกสีคล้ำๆหน่อยจะเรียกว่าเห็ดขอนดำส่วนมากจะขึ้นบนไม้เนื้อแข็งและก้อนเชื้อเห็ดที่ชาวไร่เพาะขึ้นมา
ลักษณะ > ลักษณะทางกายภาพ

พบในบริเวณที่ชื้นแฉะหรืองอกบนไม้เนื้อแข็ง จะขึ้นมากในช่วงที่มีอากาศร้อนอบอ้าว อุณหภูมิประมาณ 31ºC และสามารถพบได้บ่อยในฤดูฝน
ลักษณะ > ลักษณะรูปร่าง

มีลักษณะดอกคล้ายเห็ดนางฟ้าแต่หมวกเห็ดจะหลมมีขนาดไม่ใหญ่มาก เนื้อบางและเหนียวเล็กน้อย บนหมวกเห็ดจะมีลักษณะเป็นหลุมลงไปเล็กน้อย ถ้าดอกเห็ดมีสีขอวจะเรียกเห็ดขอนขาว ถ้าหมวกเห็ดมีสีน้ำตาลหรือดำจะเรียกว่าเห็ดขอนดำ
การปฏิวัติเดือนเมษายน

การปฏิวัติเดือนเมษายนในเกาหลีใต้
การปฏิวัติของนักศึกษาเกาหลีใต้ 19 เมษายน (April Nineteenth Student Rovolution) เป็นเหตุการณ์ที่นักศึกษาหัวรุนแรงประท้วงผลการเลือกตั้งในกรุงโซลและเมืองอื่นๆ ในระหว่างวันที่ 18 – 26 เมษายน พ.ศ. 2503 ทำให้การครองอำนาจของประธานาธิบดีอี ซึง-มันสิ้นลุดลง
ความไม่พอใจต่อประธานาธิบดีอึ ซึง-มันในหมู่นักศึกษาเกิดจากการที่รัฐบาลปกครองประเทศอย่างกดขี่ มีการฉ้อราษฎร์บังหลวง และมีการปกครองที่ไม่เป็นประชาธิปไตย ความไม่สงบได้เริ่มเกิดขึ้นตั้งแต่การเลือกตั้งประธานาธิบดีเมื่อ 15 มีนาคม พ.ศ. 2503 ประธานาธิบดีรี ชิงมันจากพรรคเสรีนิยมไม่สามารถควบคุมสถานการณ์ได้ และไม่สามารถผลักดันยี กีปุงให้เป็นรองประธานาธิบดี ทำให้มีการใช้กลโกงต่างๆในการเลือกตั้ง โดยในวันที่ 28 กุมภาพันธ์ ได้มีการปะทะระหว่างนักศึกษากับตำรวจที่บุกขึ้นไปยังห้องเรียนของนักศึกษา ในวันเลือกตั้งได้ประชาชนออกมาประท้วงมากมาย ทำให้มีการปราบปรามอย่างนองเลือด
ในวันที่ 11 เมษายน มีผู้พบศพผู้เสียชีวิตจากเหตุการณ์ดังกล่าวที่เสียชีวิตด้วยระเบิดแก๊สน้ำตา ทำให้ชาวเมืองมาซานเกิดความเคียดแค้น การจับตำรวจมาโบยตีเพื่อระบายความแค้น เมื่อข่าวนี้ไปถึงโซล มีนักศึกษาในโซลออกมาประท้วงรัฐบาล 3,000 คน เมื่อ 18 เมษายน แต่เมื่อนักศึกษากลับบ้านหลังการประท้วงกลับถูกทุบตี ลอบทำร้ายจนบาดเจ็บ ดังนั้น ในวันรุ่งขึ้น คือ 19 เมษายน นักศึกษาจากมหาวิทยาลัยต่างๆในโซลต่างออกมาเดินขบวนประท้วง รวมทั้งนักเรียนระดับประถมและมัธยมศึกษา ระหว่างที่นักศึกษาพยายามฝ่าเครื่องกีดขวางเพื่อเข้าสู่ทำเนียบประธานาธิบดี ได้มีการยิงแก๊สน้ำตาและยิงปืนเข้าใส่นักศึกษาจนมีผู้เสียชีวิต ทำให้การประท้วงเต็มไปด้วยความรุนแรง มีการเผาสถานที่ราชการต่างๆ รัฐบาลจึงประกาศกฎอัยการศึก และนำทหารออกมาปราบปรามจนมีผู้เสียชีวิตกว่า 200 คน บาดเจ็บราว 1,000 คน
ในวันที่ 25 เมษายน คณาจารย์ในมหาวิทยาลัยได้ยื่นหนังสือขอให้ประธานาธิบดีรี ชิงมันลาออก ในวันที่ 26 เมษายน การประท้วงรุนแรงขึ้นอีก ข้าราชการที่ใกล้ชิดและสถานทูตสหรัฐก็ร่วมกดดันให้อึ ซึง-มันลาออก เขาจึงลาออกในวันที่ 27 เมษายน และลี้ภัยไปฮาวาย ส่วนยี กีปุงพร้อมภรรยาและบุตรชายได้ทำอัตวินิบาตกรรมในวันที่ 28 เมษายน การประท้วงจึงสิ้นสุดลง หลังจากนั้น โฮ ชองอดีตนายกรัฐมนตรีได้เข้ามาบริหารประเทศชั่วคราว และจัดให้มีการเลือกตั้งในเดือนกรกฎาคม ผลปรากฏว่าพรรคประชาธิปไตยเป็นฝ่ายชนะการเลือกตั้ง และยุน โบ-ซ็อนได้เป็นประธานาธิบดี
ฟุตบอลชิงแชมป์เอเชีย รุ่นอายุไม่เกิน 20 ปี 2023

| AFC U-20 Osiyo kubogi 2023/АФC У-20 Осиё кубоги 2023> รายละเอียดการแข่งขัน |
| --- | --- |
ประเทศเจ้าภาพ: ประเทศอุซเบกิสถาน
วันที่: 1–18 มีนาคม
ทีม: 16 (จาก 1 สมาพันธ์)
สถานที่: 4 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  อุซเบกิสถาน (สมัยที่ 1st)
รองชนะเลิศ:  อิรัก
สถิติการแข่งขัน
จำนวนนัดที่แข่งขัน: 31
จำนวนประตู: 69 (2.23 ประตูต่อนัด)
ผู้ชม: 203,176 (6,554 คนต่อนัด)
ผู้ทำประตูสูงสุด:  นาโอกิ คุมาดะ (5 ประตู)
ผู้เล่นยอดเยี่ยม:  อับบอสเบค ไฟซูลลาเยฟ
ผู้รักษาประตูยอดเยี่ยม:  โอตาเบค บอยมูโรดอฟ
← 2018 2020 2025 → 
การแข่งขัน ฟุตบอลชิงแชมป์เอเชีย รุ่นอายุไม่เกิน 20 ปี 2023 เป็นการแข่งขันครั้งที่ 41 ของฟุตบอลชิงแชมป์เอเชีย รุ่นอายุไม่เกิน 20 ปี เป็นการแข่งขันฟุตบอลเยาวชนที่จัดขึ้นทุกสองปี จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิก ทัวร์นาเมนต์จัดขึ้นที่ประเทศอุซเบกิสถาน โดยมีทั้งหมด 16 ทีมที่ได้ลงเล่นในทัวร์นาเมนต์ นอกจากนี้การแข่งขันยังได้เปลี่ยนชื่อจาก "เอเอฟซี ยู-19 แชมเปียนชิป" เป็น "เอเอฟซี ยู-20 เอเชียน คัพ" เมื่อวันที่ 25 มกราคม ค.ศ. 2021, เอเอฟซีประกาศว่าอุซเบกิสถานจะรักษาสิทธิ์เป็นเจ้าภาพสำหรับการแข่งขันในปี 2023 ภายหลังการยกเลิกของ ฟุตบอลเอเชียเยาวชนอายุไม่เกิน 19 ปี 2020 เนื่องจากการระบาดทั่วของโควิด-19
รอบคัดเลือก

บทความหลัก: ฟุตบอลชิงแชมป์เอเชีย รุ่นอายุไม่เกิน 20 ปี 2023 รอบคัดเลือก
รอบคัดเลือก > ทีมที่เข้ารอบ

ทั้งหมด 16 ทีมนับรวมเจ้าภาพ อุซเบกิสถาน จะได้ผ่านเข้ารอบสำหรับรอบสุดท้าย
| ทีม | เข้ารอบในฐานะ | จำนวนครั้งที่ได้เข้าร่วม | ผลงานที่ดีที่สุดครั้งที่ผ่านมา |
| --- | --- | --- | --- |
|  อุซเบกิสถาน | * !เจ้าภาพ | ครั้งที่ 7 | 02 !รองชนะเลิศ (2008) |
|  ซาอุดีอาระเบีย | A !กลุ่ม เอ ชนะเลิศ | ครั้งที่ 15 | 01 !ชนะเลิศ (1986, 1992, 2018) |
|  กาตาร์ | B !กลุ่ม บี ชนะเลิศ | ครั้งที่ 15 | 01 !ชนะเลิศ (2014) |
|  ญี่ปุ่น | C !กลุ่ม ซี ชนะเลิศ | ครั้งที่ 38 | 01 !ชนะเลิศ (2016) |
|  จอร์แดน | D !กลุ่ม ดี ชนะเลิศ | ครั้งที่ 8 | 04 !อันดับที่สี่	 (2006) |
|  เกาหลีใต้ | E !กลุ่ม อี ชนะเลิศ | ครั้งที่ 39 | 01 !ชนะเลิศ (1959, 1960, 1963, 1978, 1980, 1982, 1990, 1996, 1998, 2002, 2004, 2012) |
|  อินโดนีเซีย | F !กลุ่ม เอฟ ชนะเลิศ | ครั้งที่ 18 | 01 !ชนะเลิศ (1961) |
|  โอมาน | G !กลุ่ม จี ชนะเลิศ | ครั้งที่ 3 | 14 !รอบแบ่งกลุ่ม (2000, 2014) |
|  ออสเตรเลีย | H !กลุ่ม เอช ชนะเลิศ | ครั้งที่ 7 | รองชนะเลิศ (2010) |
|  ทาจิกิสถาน | I !กลุ่ม ไอ ชนะเลิศ | ครั้งที่ 5 | 6 !รอบก่อนรองชนะเลิศ (2016, 2018) |
|  อิหร่าน | J !กลุ่ม เจ ชนะเลิศ | ครั้งที่ 21 | 01 !ชนะเลิศ (1973, 1974, 1975, 1976) |
|  เวียดนาม | อันดับที่ 1 Z1 !รองชนะเลิศที่ดีที่สุด | ครั้งที่ 20 | 04 !รอบรองชนะเลิศ (2016) |
|  คีร์กีซสถาน | อันดับที่ 2 Z2 !รองชนะเลิศที่ดีที่สุด | ครั้งที่ 2 | 12 !รอบแบ่งกลุ่ม (2006) |
|  จีน | อันดับที่ 3 Z3 !รองชนะเลิศที่ดีที่สุด | ครั้งที่ 19 | 01 !ชนะเลิศ (1985) |
|  อิรัก | อันดับที่ 4 Z4 !รองชนะเลิศที่ดีที่สุด | ครั้งที่ 17 | 01 !ชนะเลิศ (1975, 1977, 1978, 1988, 2000 |
|  ซีเรีย | อันดับที่ 5 Z3 !รองชนะเลิศที่ดีที่สุด | ครั้งที่ 11 | 01 !ชนะเลิศ (1994) |
ดูเพิ่ม

ฟุตบอลเอเชียเยาวชนอายุไม่เกิน 17 ปี 2023
เขตมินามิ (ไซตามะ)

| เขตมินามิ 南区 |
| --- | --- |
เขต
ทิวทัศน์เขตมินามิบริเวณใกล้กับสถานีรถไฟมูซาชิอูราวะ
   โลโก้
ที่ตั้งของเขตมินามิ (เน้นสีม่วง) ในนครไซตามะ

เขตมินามิที่ตั้งในประเทศญี่ปุ่น
พิกัด: 35°50′42″N 139°38′43″E﻿ / ﻿35.84500°N 139.64528°E﻿ / 35.84500; 139.64528
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
นคร:  ไซตามะ
พื้นที่
 • ทั้งหมด: 13.82 ตร.กม. (5.34 ตร.ไมล์)
ประชากร (1 ตุลาคม ค.ศ. 2024)
 • ทั้งหมด: 195,252 คน
 • ความหนาแน่น: 14,128 คน/ตร.กม. (36,590 คน/ตร.ไมล์)
สัญลักษณ์
 • ดอกไม้: ทานตะวัน
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 11108-2
โทรศัพท์: 048-835-3156
ที่อยู่สำนักงาน: 7-20 เบ็ชโชะ เขตมินามิ นครไซตามะ จังหวัดไซตามะ  338-0002
เว็บไซต์: www.city.saitama.jp/minami/
เขตมินามิ (ญี่ปุ่น: 南区; โรมาจิ: Minami-ku) เป็นหนึ่งในสิบเขตของนครไซตามะ ในจังหวัดไซตามะ ประเทศญี่ปุ่น ตั้งอยู่ทางตอนใต้ของนครไซตามะ มีขนาดพื้นที่ทั้งหมด 13.82 ตารางกิโลเมตร (5.34 ตารางไมล์) ณ วันที่ 1 ตุลาคม ค.ศ. 2024 เขตมินามิมีจำนวนประชากรประมาณ 195,252 คน ความหนาแน่นของประชากร 14,128 คนต่อตารางกิโลเมตร
สำนักงานเขตมินามิ นครไซตามะ
ภูมิศาสตร์

เขตมินามิตั้งอยู่ในที่ราบคันโต โดยมีระดับความสูงต่ำสุด 2.9 เมตร และระดับความสูงสูงสุด 16.9 เมตรจากระดับน้ำทะเล มีแม่น้ำอารากาวะและแม่น้ำอื่น ๆ อีกหลายสายไหลผ่านพื้นที่ เขตมินามิมีแหล่งน้ำ 3 แห่ง ได้แก่ เบ็ชโชนูมะ ชิราฮาตานูมะ และไซโกะ พื้นที่ประมาณ 56% เป็นเขตที่อยู่อาศัย และน้อยกว่า 5% เป็นพื้นที่ชนบท ด้วยเหตุนี้พื้นที่ทั้งหมดของเขตมินามิจึงได้รับการกำหนดให้เป็น "เขตผู้อยู่อาศัยหนาแน่น" (densely inhabited district, DID) เมื่อ ค.ศ. 2005
ภูมิศาสตร์ > เขตและเทศบาลข้างเคียง

จังหวัดไซตามะ
เขตในนครไซตามะ
เขตซากูระ
เขตอูราวะ
เขตชูโอ
เขตมิโดริ
นครคาวางูจิ
นครวาราบิ
นครโทดะ
นครอาซากะ
ประวัติศาสตร์

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านต่าง ๆ ในพื้นที่แห่งนี้ขึ้น ได้แก่ มุตสึจิ ยาดะ สึจิไอ และมิยาโมโตะ ต่อมาวันที่ 1 เมษายน ค.ศ. 1932 หมู่บ้านยาดะ และหมู่บ้านคิซากิ (จากอำเภอคิตาอาดาจิ) ได้ยุบรวมเข้ากับเมืองอูราวะ และวันที่ 11 กุมภาพันธ์ ค.ศ. 1934 เมืองอูราวะได้รับการยกฐานะเป็นนครอูราวะ หมู่บ้านมุตสึจิได้รับการยกฐานะเป็นเมืองเมื่อ ค.ศ. 1938 และยุบรวมเข้ากับนครอูราวะเมื่อวันที่ 1 เมษายน ค.ศ. 1942 ใน ค.ศ. 1943 หมู่บ้านมิยาโมโตะได้ควบรวมกับหมู่บ้านซาซาเมะที่อยู่ข้างเคียงและเปลี่ยนชื่อเป็นหมู่บ้านมิซาซะ วันที่ 1 มกราคม ค.ศ. 1955 หมู่บ้านสึจิไอ และหมู่บ้านโอกูโบะ (จากอำเภอคิตาอาดาจิ) ได้ยุบรวมเข้ากับนครอูราวะ ต่อมาใน ค.ศ. 1957 หมู่บ้านมิซาซะได้ยุบรวมเข้ากับเมืองโทดะ แต่หลังจากการต่อต้านอย่างหนักของประชาชนในท้องถิ่น พื้นที่ดังกล่าวส่วนใหญ่ได้ถูกโอนย้ายมารวมเข้ากับนครอูราวะใน ค.ศ. 1959
ในวันที่ 1 พฤษภาคม ค.ศ. 2001 นครอูราวะ นครโยโนะ และนครโอมิยะ ได้ควบรวมกันเพื่อจัดตั้งนครแห่งใหม่ชื่อนครไซตามะ และเมื่อนครไซตามะได้รับการยกฐานะให้เป็นนครใหญ่ที่รัฐกำหนดใน ค.ศ. 2003 พื้นที่ที่สอดคล้องกับหมู่บ้านมุตสึจิ ยาดะ สึจิไอ และมิซาซะ ก็ได้กลายมาเป็นเขตมินามิ
การศึกษา

เขตมินามิมีโรงเรียนประถมศึกษา 14 แห่ง, โรงเรียนมัธยมศึกษาตอนต้น 6 แห่ง และโรงเรียนมัธยมศึกษาตอนปลาย 4 แห่ง
โรงเรียนมัธยมศึกษาตอนต้นสังกัดเทศบาลนครไซตามะ
คิชิ (岸中学校)
มินามิอูราวะ (南浦和中学校)
โอยาบะ (大谷場中学校)
โอยางูจิ (大谷口中学校)
ชิราฮาตะ (白幡中学校)
อูจิยะ (内谷中学校)
โรงเรียนประถมศึกษาสังกัดเทศบาลนครไซตามะ
บูโซะ (文蔵小学校)
มินามิอูราวะ (南浦和小学校)
มูไก (向小学校)
นิชิอูราวะ (西浦和小学校)
นูมากาเงะ (沼影小学校)
โอยาบะ (大谷場小学校)
โอยาบะฮิงาชิ (大谷場東小学校)
โอยางูจิ (大谷口小学校)
สึจิ (辻小学校)
สึจิมินามิ (辻南小学校)
อูราวะเบ็ชโชะ (浦和別所小学校)
อูราวะโอซาโตะ (浦和大里小学校)
ยาดะ (谷田小学校)
เซ็มมาเอะ (善前小学校)
การขนส่ง > รถไฟ

บริษัทรถไฟญี่ปุ่นตะวันออก (JR East): สายมูซาชิโนะ
สถานี: มูซาชิอูราวะ – มินามิอูราวะ
บริษัทรถไฟญี่ปุ่นตะวันออก (JR East): สายเคฮิงโทโฮกุ
สถานี: มินามิอูราวะ
บริษัทรถไฟญี่ปุ่นตะวันออก (JR East): สายไซเกียว
สถานี: มูซาชิอูราวะ – นากะอูราวะ
การขนส่ง > ทางหลวง

Tokyo Gaikan Expressway
ทางด่วนชูโตะ สายโอมิยะ
ทางหลวงแผ่นดินหมายเลข 17
ทางหลวงแผ่นดินหมายเลข 298
สิ่งที่น่าสนใจในท้องถิ่น

เขตมินามิมีสถานที่ท่องเที่ยวมากมาย มีศูนย์วัฒนธรรม มีสวนสาธารณะ 2 แห่ง สนามแข่งม้า และสระว่ายน้ำ ซึ่งในฤดูหนาวจะใช้เป็นลานสเก็ตน้ำแข็ง เขตมินามิเป็นที่ตั้งของสนามกีฬาลอตเตอูราวะ (Lotte Urawa) ซึ่งเป็นสนามเหย้าแห่งที่สองของทีมเบสบอลชิบะลอตเตมารีนส์ (Chiba Lotte Marines)
แหล่งข้อมูลอื่น

เว็บไซต์ทางการของเขตมินามิ (ในภาษาญี่ปุ่น)
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เขตมินูมะ

| เขตมินูมะ 見沼区 |
| --- | --- |
เขต
สำนักงานเขตมินูมะ นครไซตามะ
   โลโก้
ที่ตั้งของเขตมินูมะ (เน้นสีม่วง) ในนครไซตามะ

เขตมินูมะที่ตั้งในประเทศญี่ปุ่น
พิกัด: 35°56′6.7″N 139°39′15.7″E﻿ / ﻿35.935194°N 139.654361°E﻿ / 35.935194; 139.654361
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
นคร:  ไซตามะ
พื้นที่
 • ทั้งหมด: 30.69 ตร.กม. (11.85 ตร.ไมล์)
ประชากร (1 ตุลาคม ค.ศ. 2024)
 • ทั้งหมด: 166,746 คน
 • ความหนาแน่น: 5,433 คน/ตร.กม. (14,070 คน/ตร.ไมล์)
สัญลักษณ์
 • ดอกไม้: กล้วยไม้สปีชีส์ Cypripedium japonicum
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 11104-0
โทรศัพท์: 048-687-1111
ที่อยู่สำนักงาน: 12-36 โฮริซากิโจ เขตมินูมะ นครไซตามะ จังหวัดไซตามะ 337-8586
เว็บไซต์: www.city.saitama.lg.jp/minuma
เขตมินูมะ (ญี่ปุ่น: 見沼区; โรมาจิ: Minuma-ku) เป็นหนึ่งในสิบเขตของนครไซตามะ ในจังหวัดไซตามะ ประเทศญี่ปุ่น ตั้งอยู่ทางตอนเหนือของนครไซตามะ มีขนาดพื้นที่ทั้งหมด 30.69 ตารางกิโลเมตร (11.85 ตารางไมล์) ณ วันที่ 1 ตุลาคม ค.ศ. 2024 เขตมินูมะมีจำนวนประชากรประมาณ 166,746 คน ความหนาแน่นของประชากร 5,433 คนต่อตารางกิโลเมตร
ภูมิศาสตร์

เขตมินูมะตั้งอยู่ทางตอนเหนือของนครไซตามะ
ภูมิศาสตร์ > เขตและเทศบาลข้างเคียง

จังหวัดไซตามะ
เขตของนครไซตามะ
เขตอิวัตสึกิ
เขตมิโดริ
เขตอูราวะ
เขตคิตะ
เขตโอมิยะ
นครอาเงโอะ
นครฮาซูดะ
ประวัติศาสตร์

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านคาตายานางิและหมู่บ้านโอซาโตะขึ้นภายในอำเภอคิตาอาดาจิ จังหวัดไซตามะ ต่อมาได้มีการจัดตั้งหมู่บ้านฮารูโอกะเมื่อ ค.ศ. 1892 และหมู่บ้านนานาซาโตะเมื่อ ค.ศ. 1912 หมู่บ้านโอซาโตะถูกยุบรวมเข้ากับเมืองโอมิยะ และยกฐานะเป็นนครโอมิยะ เมื่อวันที่ 3 พฤศจิกายน ค.ศ. 1940 และวันที่ 1 มกราคม ค.ศ. 1955 นครโอมิยะก็ได้ผนวกรวมหมู่บ้านคาตายานางิ ฮารูโอกะ และนานาซาโตะ เข้ามาเป็นส่วนหนึ่ง
ในวันที่ 1 พฤษภาคม ค.ศ. 2001 นครอูราวะ นครโยโนะ และนครโอมิยะ ได้ควบรวมกันเพื่อจัดตั้งนครแห่งใหม่ชื่อนครไซตามะ และเมื่อนครไซตามะได้รับการยกฐานะให้เป็นนครใหญ่ที่รัฐกำหนดใน ค.ศ. 2003 พื้นที่ดังกล่าวที่เป็นส่วนหนึ่งของนครโอมิยะก็ได้กลายมาเป็นเขตมินูมะ
การศึกษา

สถาบันอุดมศึกษา
สถาบันเทคโนโลยีชิบาอูระ
เขตมินูมะมีโรงเรียนประถมศึกษา 11 แห่ง, โรงเรียนมัธยมศึกษาตอนต้น 7 แห่ง และโรงเรียนมัธยมศึกษาตอนปลาย 3 แห่ง
โรงเรียนมัธยมศึกษาตอนต้นสังกัดเทศบาลนครไซตามะ
ฮารูโนะ (春野中学校)
ฮารูซาโตะ (春里中学校)
คาตายานางิ (片柳中学校)
นานาซาโตะ (七里中学校)
โอมิยะยาฮาตะ (大宮八幡中学校)
โอซาโตะ (大砂土中学校)
โอยะ (大谷中学校)
โรงเรียนประถมศึกษาสังกัดเทศบาลนครไซตามะ
เอบินูมะ (海老沼小学校)
ฮารูโนะ (春野小学校)
ฮารูโอกะ (春岡小学校)
ฮาซูนูมะ (蓮沼小学校)
ฮิงาชิมิยาชิตะ (東宮下小学校)
คาตายานางิ (片柳小学校)
มินูมะ (見沼小学校)
นานาซาโตะ (七里小学校)
โอซาโตะฮิงาชิ (大砂土東小学校)
โอยะ (大谷小学校)
ชิมะ (島小学校)
การขนส่ง > รถไฟ

บริษัทรถไฟญี่ปุ่นตะวันออก (JR East): สายอุตสึโนมิยะ
สถานี: ฮิงาชิโอมิยะ
รถไฟโทบุ: สายเออร์บันพาร์ก
สถานี: โอวาดะ – นานาซาโตะ
การขนส่ง > ทางหลวง

ทางด่วนชูโตะ สายไซตามะชินโตชิง
ทางหลวงแผ่นดินหมายเลข 16
สถานที่ที่น่าสนใจ

มินูมะทัมโบะ (ญี่ปุ่น: 見沼田んぼ; โรมาจิ: Minumatanbo) เป็นพื้นที่สีเขียวกว้างใหญ่เกือบ 1,260 เฮกตาร์ ตั้งอยู่ห่างจากใจกลางโตเกียวระยะทาง 20 ถึง 30 กิโลเมตร
แหล่งข้อมูลอื่น

เว็บไซต์ทางการของเขตมินูมะ (ในภาษาญี่ปุ่น)
มินูมะทัมโบะ
กังฟูแพนด้า (แฟรนไชส์)

| กังฟูแพนด้า |
| --- | --- |
กำกับ: จอห์น สตีเวนสัน (1) มาร์ค ออสบอร์น (1) เจนนิเฟอร์ ยูห์ เนลสัน (2) เจนนิเฟอร์ ยูห์ เนลสัน, อเลสซานโดร คาร์โลนี่ (3) ไมค์ มิทเชลล์ (4)
อำนวยการสร้าง: เมลิซา คอบบ์
นักแสดงนำ: แจ็ก แบล็ก ดัสติน ฮอฟแมน แองเจลินา โจลี ลูซิ หลุย เฉินหลง เซธ โรเกน เดวิด ครอส (More)
กำกับภาพ: ยัง ดัก ชูน
ตัดต่อ: แคลร์ ดี เคนู
ดนตรีประกอบ: ฮานส์ ซิมเมอร์ จอห์น โพเวล
บริษัทผู้สร้าง: ดรีมเวิกส์แอนิเมชัน  
ผู้จัดจำหน่าย: พาราเมต์พิกเจอส์ (1 & 2) ทเวนตีท์เซนจูรีฟอกซ์ (3) ยูนิเวอร์แซลสตูดิโอส์ (4)
วันฉาย: 1: 6 มิถุนายน ค.ศ. 2008 (2008-06-06) 2: 000000002011-05-26-000026 พฤษภาคม 2011 3: 000000002016-03-10-000010 มีนาคม 2016 4: 000000002024-03-07-00007 มีนาคม 2024
ความยาว: 276 นาที
ประเทศ: สหรัฐอเมริกา
ภาษา: อังกฤษ จีนกลาง(เฉพาะกังฟูแพนด้า 3)
ทุนสร้าง: 425 ล้านดอลลาร์สหรัฐ
ทำเงิน: 1,793,792,285 ดอลลาร์สหรัฐ
กังฟูแพนด้า เป็นภาพยนตร์ที่ถูกสร้างขึ้นโดยดรีมเวิร์กสแอนิเมชัน ภาพยนตร์หลัก 4 ภาค ได้แก่ กังฟูแพนด้า (2551) กังฟูแพนด้า 2 (2554) กังฟูแพนด้า 3 (2559) กังฟูแพนด้า 4 (2567) ภาพยนตร์สั้น 3 ภาค ได้แก่ ความลับของห้าผู้พิทักษ์ (2551) กังฟูแพนด้า ภาคพิเศษวันหยุด (2553) และ กังฟูแพนด้า: ความลับของปรมาจารย์กงเหมิน (2554) และซีรีส์โทรทัศน์ ได้แก่ กังฟูแพนด้า ตำนานสะท้านโลกันตร์ (2554-)
ภาพยนตร์ > กังฟูแพนด้า จอมยุทธ์พลิกล็อก ช็อคยุทธภพ (2008)

โป แพนด้าตัวใหญ่เพศชาย ที่มีความฝันว่าจะได้เข้ารวมชมการประลองเจ้ายุทธจักรและรักวิชากังฟู ผู้มาจากแดนไกล ปรมจารย์ ฃิฟู ผู้ฝึกสอน 5 จอมยุทธ ไทเกรส นางพยัคฆ์ ,เครน กระเรียน,แมนทิส ตั๊กแตน,ไวเปอร์ อสรพิษ และมังกี้ วานร แต่ก่อนที่พวกเขาจะไหวตัวทัน ไต้ลุง เสือดาวหิมะจอมโฉด ที่คิดแค้นใช้วิชาที่อาจารย์ชิฟูเป็นผู้สอนวิทยายุทธ์ให้ได้หลุดออกจากคุกหลวงและกลับมาแก้แค้น จึงเป็นหน้าที่ของโป กังฟูแพนด้าที่จะปกป้องทุกคนจากภยันตรายที่จะมาเยือน เขาจะทำความฝันที่อยากเป็นจอมยุทธกังฟูให้เป็นจริงได้หรือไม่ อาจารย์ชิฟู จะยอมรับเป็นศิษย์ได้อย่างไร โปรดติดตาม
ภาพยนตร์ > กังฟูแพนด้า 2 (2011)

โปได้ใช้ชีวิตในฝันในฐานะนักรบมังกร ที่คอยคุ้มครองหุบเขาสันติภาพ ร่วมกับเพื่อนพ้องและอาจารย์กังฟูทั้งห้า ซึ่งได้แก่ นางพยัคฆ์ , นกกระเรียน , ตั๊กแตน , อสรพิษ และ วานร แต่ชีวิตใหม่ของโปกลับถูกคุกคามด้วยการปรากฏตัวของอ๋องเช็น วายร้ายที่น่าสะพรึงกลัว นกยูงผู้วางแผนที่จะใช้อาวุธลับในการเข้ายึดครองประเทศจีนและทำลายกังฟู เป็นหน้าที่ของโปและอาจารย์กังฟูทั้งห้าที่จะต้องเดินทางข้ามจีนแผ่นดินใหญ่ เพื่อเผชิญหน้าและกำจัดภัยคุกคามนี้ แต่โปจะหยุดอาวุธที่สามารถหยุดยั้งพลังกังฟูได้ยังไงกันล่ะ เขาจะต้องมองย้อนกลับไปยังอดีตของตัวเอง เพื่อไขปริศนาที่มาอันลึกลับของตัวเอง เมื่อนั้นเขาจึงจะสามารถปลดพันธนาการพลังที่จำเป็นต่อความสำเร็จของเขาออกมาได้
ภาพยนตร์ > กังฟูแพนด้า 3 (2016)

การกลับมาของพ่อแพนด้าของโปที่หายสาปสูญไปเมื่อนานมาแล้ว ทั้งคู่กลับมาร่วมทางกันสู่สรวงสวรรค์ลับของแพนด้า เพื่อพบกับพวกแพนด้าตัวตลกหน้าใหม่ แต่เมื่อจอมวายร้ายกระทิงผู้อยู่เหนือธรรมชาติอย่าง ไค เริ่มกวาดล้างประเทศจีนด้วยการเอาชนะจ้าวแห่งกังฟูทั้งหมด โปต้องทำสิ่งเหลือเชื่ออย่างการศึกษาวิธีการฝึกฝนเหล่าพี่น้องจอมเซ่อที่น่ารักของเขา เพื่อให้กลายเป็นเหล่าสุดยอดกังฟูแพนด้า!
ภาพยนตร์ > กังฟูแพนด้า 4 (2024)

หลังจากการผจญภัยท้ามฤตยูเพื่อปราบวายร้ายระดับโลกมาถึงสามครั้งสามคราด้วยความกล้าหาญที่หาตัวจับยากและทักษะศิลปะการต่อสู้สุดบ้าคลั่งของเขา โป นักรบมังกร ก็ถูกชะตากรรมลิขิตให้...พักผ่อนเสียที หรือถ้าจะพูดให้เฉพาะเจาะจงกว่านั้น เขาได้รับการทาบทามให้เป็นผู้นำทางจิตวิญญาณแห่งหุบเขาสันติภาพ มันทำให้เกิดปัญหาที่ชัดเจนหลายประการด้วยกัน ข้อแรก โปรู้เรื่องเกี่ยวกับการเป็นผู้นำทางจิตวิญญาณมากพอๆ กับที่เขารู้เกี่ยวกับวิถีการลดน้ำหนักด้วยการกินแบบมนุษย์ยุคหิน และข้อสอง เขาต้องตามหาและฝึกฝนนักรบมังกรคนใหม่ให้ไวก่อนที่เขาจะเข้ารับตำแหน่งใหม่ที่สูงส่งของเขาได้
ซ้ำร้ายกว่านั้น เพิ่งมีผู้พบเห็น คาเมเลียน วายร้ายจอมเจ้าเล่ห์และทรงพลัง กิ้งก่าจิ๋วที่สามารถเปลี่ยนร่างเป็นสัตว์ชนิดไหนก็ได้ ไม่ว่าจะตัวใหญ่บึ๊กหรือเล็กกระจิ๋วหลิวก็ตาม คาเมเลียนได้ใช้ดวงตาเล็กจิ๋วที่โลภมากของเธอเล็งไปที่ไม้เท้าแห่งปัญญาของโป ซึ่งจะทำให้เธอมีพลังในการเรียกเหล่าวายร้ายทุกตัวที่โปเคยกำราบไปสู่ดินแดนจิตวิญญาณให้กลับมาอีกครั้ง
ดังนั้น โปก็ต้องการความช่วยเหลือ เขาพบความช่วยเหลือที่ว่า (หรือประมาณนั้นแหละ) จากหัวขโมยสมองไว เจิ้น จิ้งจอกคอร์แซ็ก ผู้ทำให้โปหงุดหงิดจนขนฟู แต่มีฝีมือที่เป็นประโยชน์อย่างยิ่ง ในการเดินทางเพื่อปกป้องหุบเขาแห่งสันติจากกรงเล็บสัตว์เลื้อยคลานของคาเมเลียน คู่หูคู่ตลกนี้จะต้องจับอุ้งเท้าร่วมงานกัน และในการนี้เอง โปจะได้ค้นพบว่า ฮีโรอาจถูกค้นพบได้ในสถานที่ที่คาดไม่ถึงที่สุด